
Y 
Rimske starine iz Capljine na Neretvi u Hercegovini. 


Našem uredniku stiže nedavno ovo pismo : 

, Čapljina, 24. februara 1896. Radujem se, što se mogu odazvati Vašem za me 
časnom pozivu. Današnjim željezničkim vozom šaljem u ovećem sandučiću rimske 
starine, koje sam našao u okolici Čapljine, i to: 


Slika 1. 


1. Šest komada rimskog srebrnog novca (quinara): Antonia (Cohen 
tab. 21II., 9., IV., 13.), Claudia (Cohen XII., 1.), Cloulia (Cohen 2.), Augustus 
(Cohen 50. dva komada). 

9. oveću množinu fragmenata od rimskih amfora. U toj skupini nalaze se 
dva komada s natpisom: 

a) Okrugli poklopac (slika 1.), premjer 0093, debljina 0018, na gornjoj strani 
ispupčan; oko pupka je u okrugu na odskok gragjeni natpis; dr. Patsch čita 
taj natpis Rufto te ga prispodablja sa C. V 8112, (,in collo amphorae“). 

5) Drugi poklopac istog oblika i slično izdjelan (slika 2.), ali veoma istrošen i 
odlomljen. Tragovi slova pokazuju, da je na ovom poklopcu bio isti biljeg kao 
na onom pod a: Ru[f]i(o0]. 

Prostor, gdje su nagjeni rečeni novci i rbine ne pokazuje nikakove osobitosti. 
Nalazište leži u brdu iznad čapljinskih kuća. Onuda je zemlja prilično isprana od kiše, 
a dijelom je izrovana od krmadi. Sudeći po fragmentima od žara i cigle, koji se ovuda 
na prilično velikoj površini nalaze u velikoj množini može se uzeti, da je ovdje bilo 
rimskih zgrada i grobova. Na vrhu brijega vidi se na sjevernoj strani dosta dobro 
sačuvani zid, koji teče pravcem od zapada na istok. Ostali zidovi zgrade, koja je tu 
stojala, sasvijem su porušeni i poravnjeni sa zemljištem. Kad bi se ovuda kopalo, 
našli bi se — kako mislim — temelji sviju zidova te zgrade, pa bi se tako moglo 
ustanoviti, kako je bila osnovana i na što je upravo služila. Održani zid dugačak je 
B4m, uzdiže se mjestimice do 3 m iznad površine tla, a debeo je 1:9 m. 

Seljaci pripovijedaju, da se svagdje u Čapljini kod kopanja temelja za nove kuće 
nalaze grobovi sa ljudskim kostima i urne, no na žalost svaku posudu običaju seljaci 
u svom neznanju razbijati. Gospodin načelnik čapljinski kazivao mi je ovo: Nedavno, 
kad je u Dretelju blizu svoje kuće čistio nekakovu gromilu kamenja, našao je u sredini 
ogromnu ploču, kojom je bila pokrivena velika jama. Tu jamu zatrpaše radnici s onim 
kamenjem iz gromile. Dva radnika nagjoše ovom prigodom nekakovu žaru, u kojoj je 
možda bilo novaca, jer je začudno, što se ta dva radnika drugi dan više nijesu pri- 
kazali na radnju, i ako se pogodiše, da će raditi sve dok posao bude svršen. 

Ja i moj drug, učitelj Slišković, mislimo malo po malo pretražiti svu okolicu oko 
Čapljine i raspitati se u narodu oko starina. Što saznademo ili sami opazimo, javićemo 
Vam poanko, 

aljem ovom prigodom još tri quinara, koje je moj prijatelj Slišković nabavio za 
naš muzej od jednog radnika iz Metkovića: Cloulia (Cohen 2.), Egnatuleia (Cohen 1.), 
Porcia (Cohen 5.). 


Primite i t. d.“ P. Šarjanović, učitelj. 


